projecte-aina/catalan_government_crawling huggingface dataset:
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un/a Responsable de Logística de Magatzems per gestionar equipaments hospitalaris i d'infraestructures.
- Gestió logística d'equipaments hospitalaris i de la infraestructura d'hospitalització d'espais.
- Conservació i manteniment de la reserva estratègica, sigui quan està en dipòsit o si ha estat operativitzada.
- Gestió del muntatge i desmuntatge de la infraestructura i equipaments de la reserva estratègica allà on sigui necessari.
- Gestió dels contractes a tercers relacionats amb la gestió dels magatzems i amb l'operativitat de la infraestructura mòbil.
- Gestió dels equips de treball.
- Preferiblement Grau en Enginyeria Tècnica o Superior.
- Imprescindible formació específica en Logística i/o Operacions de magatzems i/o Facility Management.
- 10 anys d'experiència com a responsable de logística i /o magatzems o com a responsable de la gestió tècnica ( muntatge i desmuntatge) d'esdeveniments firals o similars.
Si t'interessa aquesta posició remet el teu CV a: [EMAIL] indicant la referència: RLM a l'assumpte de l'e-mail.
Termini de recepció de candidatures fins a 15/09/2020
Balaç d'assistències realitzades pel SEM per accidents d'immersió a 31 de juliol amb Jorge Morales, Cap Territorial de Barcelona Ciutat
La Laia i l'Esteve mostren què fer davant d'una picada o mossegada
La Sílvia i en Ramón expliquen què fer davant d'un traumatisme
La Rosa de Castro, cap de torn de la sala de Reus, explica com es treballa en una Central de Coordinació Sanitària (CECOS)
La Mar i en Felip expliquen què fer davant un accident de trànsit
Xavier Escalada amb motiu de la celebració d'una jornada a Reus on es mostra a la ciutadania com fer les maniobres de reanimació cardiopulmonar (RCP)
L'Eloi i l'Óliver, infermer i TES del SEM, expliquen què fer davant d'una hemorràgia
Reportatge als protagonistes del Calendari Solidari del SEM 2019
Entrevista a Isabel Arriazu després de treballar més de 24 anys com infermera del SEM
La Zulma Itzaina i en Jaume Albareda expliquen la posició lateral de seguretat i què fer en cas d'ennuegament
L'Aura, en Xavi, en José Ramón, l'Óscar i l'Anna destaquen els aspectes positius que han extret de la situació d'alerta sanitària.
L'Aura, en Xavi, en José Ramón, l'Óscar i l'Anna expliquen si han tingut por durant la crisi de la covid-19.
L'Aura, en Xavi, en José Ramón, l'Óscar i l'Anna expliquen quin dia recorden de manera més especial des de l'inici de la pandèmia.
Antoni Encinas, gerent del SEM, resumeix la nostra actuació en la lluita contra el coronavirus SARS-CoV-2
El nostre equip de psicòlegs amb formació especialitzada en situacions de crisi i emergències ofereix atenció individualitzada a les persones que necessiten suport professional
Des del Centre d'Operacions Logístiques, gestionem tant les compres de material sanitari del CatSalut com les donacions i les cessions d'empreses i particulars
Per fer-ho, hem instal·lat una Àrea Sanitària Mòbil davant l'Hospital Temporal Vallès Salut de Sabadell
Laura Salvadó, infermera del SEM, assisteix una dona de part en plena epidèmia.
L'Olivia Garcia, metgessa del SEM, us dona les GRÀCIES en nom de tot l'equip.
Diversos pacients atesos pels professionals del SEM agraeixen la seva tasca i posen en valor el seu compromís i la seva humanitat.
Miguel Guilarte, Elena Ruiz i Martina Guilarte agraeixen als professionals del SEM la seva actuació davant l'aturada cardiorespiratòria que Miguel va patir fa uns anys.
Enric Torné agraeix als professionals del SEM la seva actuació davant l'infart que va patir fa uns anys.
Noa Regolf agraeix als professionals del SEM, inclosa la seva mare Trini López, la seva actuació quan fa uns anys va caure a la piscina sense saber nedar.
Ana Sandoval agraeix als professionals del SEM la seva actuació davant l'infart que va patir fa uns anys.
Teresa González agraeix als professionals del SEM la seva tasca.
Beatriz García agraeix als professionals del SEM la seva actuació davant l'infart que va patir fa uns anys.
Jordi Torralba i Mar Sagredo agraeixen als professionals del SEM la seva actuació davant l'accident de moto que van patir fa uns anys.
Anna Mas, autora de diversos reportatges fotogràfics del SEM, destaca la professionalitat i la humanitat dels professionals que hi treballen.
Al SEM som molts professionals amb perfils diferents, que gràcies als valors que compartim, arribem a les necessitats de la ciutadania.
Vols formar part del nostre equip?
Al SEM estem en constant evolució i cerquem professionals amb talent per cobrir necessitats que van sorgint periòdicament.
El vostre currículum professional serà valorat quan es generi la necessitat de cobrir una posició que s'adapti al vostre perfil professional.
Els perfils que generen més ocupació son els següents, inscriu-te!
En aquests moments no hi ha cap convocatòria oberta.
El Govern de la Generalitat, a través del Departament de Salut, va impulsar la campanya informativa "Creus que has d'anar a urgències?
Truca al 061" per orientar millor la ciutadania sobre on acudir en cas de patir un problema de salut.
Diàriament bona part de les persones que acudeixen als serveis d'urgències d'un hospital presenten molèsties o problemes de salut que, o bé no són una urgència –i, per tant, podrien esperar a la programació d'una visita amb el metge de capçalera–, o bé són una urgència de poca gravetat que podria ser tractada en un altre centre de la xarxa assistencial.
La millor manera que té el ciutadà de conèixer quin és el centre més adequat on adreçar-se en funció de la seva dolència o del seu malestar és trucar al 061/Salut Respon.
Aquest telèfon està gestionat per professionals sanitaris (metges i infermeres) que poden assessorar el ciutadà i proposar-li una resposta adequada al problema de salut plantejat: el pot adreçar a un centre adequat a la gravetat del seu problema, orientar-lo en el tractament, enviar-li un metge a casa a través del sistema d'atenció domiciliària, o enviar-li una ambulància en cas que es tracti d'una urgència que hagi de ser atesa de forma immediata.
Per al Departament de Salut, potenciar el servei del 061/Salut Respon és fonamental per atendre més adequadament les necessitats de salut de la ciutadania.
I per a la pròpia ciutadania, trucar al 061/Salut Respon pot suposar un estalvi de desplaçaments i temps d'espera innecessaris.
Descarrega't l'App del 061 CatSalut Respon per a Android o iOS i activa-hi l'opció de NOTIFICACIONS.
Rebràs al teu mòbil notificacions sobre informació sanitària i alertes de salut.
Aquests consells es basen en l'evidència científica i s'elaboren conjuntament amb el Departament de Salut i les seves entitats: Agència de Salut Pública de Catalunya i Agència de Seguretat Alimentària, Servei Català de la Salut i l'Agència de Qualitat i Avaluació Sanitàries de Catalunya (AQuAS).
Saps quin risc de contagi tenen les activitats diàries, com ara anar a comprar, fer esport o sortir a sopar amb els amics?
Aquest estiu, al risc de patir els efectes perjudicials de la calor, s'hi suma el de contagi de la COVID-19.
Durant el desconfinament, cal aplicar mesures d'higiene i seguretat per evitar un rebrot.
La por, la preocupació o la tristor són emocions normals davant la situació d'alerta sanitària que estem vivint.
És important que estiguis atent a la teva salut emocional i que et cuidis.
Com es transmet, quins són els símptomes, com es pot prevenir i què has de fer si creus que pots estar afectat.
La gastroenteritis és una malaltia molt freqüent que es pot resoldre fàcilment si s'apliquen algunes mesures senzilles, com beure molt de líquid i evitar la ingesta d'aliments sòlids durant les primeres hores.
El refredat comú es cura sense necessitat de tractament al cap d'uns dies, però hi ha algunes recomanacions que et poden ajudar a trobar-te millor i a evitar contagiar altres persones.
Els bolets són ingredients imprescindibles en la preparació de molts plats de la gastronomia catalana, però a Catalunya també hi ha espècies tòxiques, algunes de molt perilloses.
Davant d'una pèrdua de consciència o una aturada cardiorespiratòria, aquestes maniobres poden salvar una vida.
Adquirir hàbits d'alimentació saludables durant la infància és fonamental per mantenir un bon estat de salut durant tota la vida.
Aplicar bosses de gel sobre la pell afectada i mai no posar-hi aigua dolça ni raspar-la són algunes de les mesures que convé prendre com més aviat millor.
Si marxes de viatge, pots seguir algunes recomanacions per evitar riscos durant l'estada al lloc de destí.
Saps que tothom pot patir un cop de calor?
Saps què has de fer per protegir-te'n?
Volem saber la teva opinió per tal de millorar-ne els serveis i adaptar-nos a les teves necessitats.
L'ictus és la primera causa de discapacitat, la primera causa de mort en les dones i una de les 10 causes més freqüents de mortalitat en la infància.
Es caracteritzen per alteracions importants de la conducta alimentària i són secundàries a severs pensaments erronis relatius a la dieta, el pes, la figura i l'autoestima.
Si sou a l'estranger, heu de trucar al 933 038 158, on també us atendran en anglès.
En alguns casos i en funció de la consulta, els operadors poden demanar algunes dades personals per poder gestionar la trucada d'una manera més eficient, com ara l'edat, l'adreça o el CIP de la Targeta Sanitària Individual (TSI), per tal d'accedir a la història clínica del pacient.
Si voleu fer una consulta anònima, feu-ho a través del xat.
Mai s'hi demanen dades personals.
Sempre convé que, quan truqueu, tingueu la TSI a mà perquè el CIP (el número identificatiu de la targeta) és una dada important per resoldre la vostra consulta de la millor manera possible.
En cas que no la tingueu a mà, sempre podeu facilitar el vostre DNI.
Sí, però en cas de rebre trucades massives des d'un mateix telèfon, el SEM es reserva el dret a tractar les trucades de manera diferent, per tal de verificar que no es tracta d'un robot o d'una trucada malintencionada.
En cas d'urgència, sempre es recomana trucar al 112.
Les persones sordes podeu adreçar-vos al servei en llengua de signes del 061/Salut Respon mitjançant una aplicació de videoconferència.
El servei el presten gestors experts en interpretació de llengua de signes catalana i també s'adreça a aquells professionals que atenguin persones sordes en el seu lloc de treball.
Actualment el projecte es troba en fase d'implementació.
Núria Torres, cap de l'àrea d'Atenció No Presencial del SEM, explica l'estat actual del coronavirus a Catalunya
Núria Torres, cap de l'àrea d'Atenció No Presencial del SEM i al Sr.
Andrés Cuartero, psicòleg del SEM
Entrevista a Begoña Odriozola, psicòloga clínica del SEM, al programa "L'ofici de viure"
Participació del SEM en un capítol dedicat als accidents de trànsit
Begoña Odriozola, psicòloga del SEM, sobre l'atenció als ferits, fruit de les marxes i mobilitzacions en reacció a la sentència.
Intervenció de Jesús Cabañas, coordinador del SEM a la Catalunya Central, sobre el nou protocol d'accés dels serveis d'emergència a masies del Solsonès
L'anorèxia nerviosa, la bulímia nerviosa i els trastorns per afartament, així com els seus quadres inespecífics i atípics, són trastorns de la conducta alimentària (TCA) i són patologies causades per molts factors que afecten, majoritàriament, nens, nenes, dones joves i, cada vegada més, adults.
Tenen greus conseqüències nutricionals, biològiques, psicològiques i socials.
Són malalties psicosomàtiques incloses en els manuals com a trastorns mentals.
Es produeixen per diversos factors considerats de risc que poden estar presents en persones sanes o en persones que presenten altres malalties.
Què podem fer si sospitem que un fill o filla està patint un trastorn alimentari?
Què podem fer si sospitem que un company/a està patint un trastorn alimentari?
Davant d'aquesta situació és important parlar directament amb la persona afectada i fer-li veure que s'han vist conductes estranyes que fan pensar que té algun tipus de problema.
Si després d'aquesta primera conversa no es veuen canvis en la conducta, és recomanable tornar a parlar amb la persona per comunicar-li la intenció de fer saber als seus familiars que s'han detectat aquestes conductes i poder-hi trobar una solució.
Si voleu més informació o teniu dubtes, podeu consultar el web Canal Salut o trucar a 061 CatSalut Respon.
L'ictus és la primera causa de discapacitat, la primera causa de mort en les dones i una de les 10 causes més freqüents de mortalitat en la infància.
L' ICTUS és el conjunt de manifestacions agudes d'un grup de malalties que es caracteritzen per causar una alteració de la circulació de la sang al cervell.
Aquesta alteració consisteix en el taponament o el trencament d'una artèria, que fa que no arribi sang a una part del cervell i que, per tant, les cèl·lules cerebrals morin.
ICTUS és el nom científic del que es coneix amb diferents noms: feridura, apoplexia, vessament cerebral, embòlia cerebral, trombosi i d'altres.
Els ICTUS poden produir diferents graus de discapacitat que necessitin rehabilitació.
Si l'afectació dura menys de 24 hores, parlem d'un ictus transitori.
La majoria es resolen completament en menys d'una hora.
És la primera causa de discapacitat, la primera causa de mort en les dones i una de les 10 causes més freqüents de mortalitat en la infància.
Prop del 25% dels ictus es produeix en joves i adults (19-65 anys), quasi 600 en menors de 45 anys.
Per tant, és una malaltia que té un impacte social molt gran.
Cada any, es produeixen 13.000 ingressos hospitalaris per ictus a Catalunya, la qual cosa representa un ictus cada 40 segons.
Si voleu més informació o teniu dubtes, podeu consultar el web Canal Salut o trucar a 061 CatSalut Respon.
Volem saber la teva opinió per tal de millorar-ne els serveis i adaptar-nos a les teves necessitats.
Des de Salut volem saber la teva opinió sobre l'espai digital de La Meva Salut, per tal de millorar-ne els serveis i adaptar-nos a les teves necessitats.
La Meva Salut és un espai digital segur que et permet, a través d'una identificació digital, accedir a la informació personal de salut i fer consultes i tràmits electrònics de forma segura i confidencial.
Davant d'una pèrdua de consciència o una aturada cardiorespiratòria, aquestes maniobres poden salvar una vida.
La reanimació cardiopulmonar consisteix a fer compressions al tòrax de la persona afectada i, si és possible, administrar aire mitjançant el boca a boca perquè la sang segueixi arribant al cervell, al cor i als altres òrgans vitals.
Si trobes una persona a terra o la veus caure de forma brusca, pregunta-li si es troba bé i sacseja-li les espatlles.
Si està inconscient, crida algú per demanar ajuda.
Col·loca la víctima panxa enlaire i valora si respira correctament: obre la via respiratòria amb una mà al front i l'altra a la barbeta, posa el teu cap al costat de la seva boca, escolta i mira si el seu pit s'eleva.
Si al cap de 10 segons no veus ni sents la seva respiració, truca immediatament els serveis d'emergències (112).
No pengis el telèfon perquè els professionals sanitaris que hi treballen et puguin donar suport mentre arriba l'ajuda.
Posa't de genolls a terra al costat de la persona afectada, comprova que no té cap objecte a la boca, com ara una pròtesi dental de posar i treure, i si en té, extreu-li.
Seguidament tira-li el cap enrere i aixeca-li la barbeta per evitar que la llengua obstrueixi el pas de l'aire.
Col·loca-li els braços rectes i posa les teves mans enllaçades a la part central del seu pit, aproximadament a la línia imaginària entre els dos mugrons.
Inicia les compressions toràciques, és a dir, deixa caure el pes del teu cos sense doblegar els braços i aixeca'l immediatament.
Fes-ne 30, amb una freqüència d'unes 100 per minut.
A continuació, obre-li la boca, aixeca-li la barbeta cap amunt, tapa-li el nas, fes-li dues insuflacions mitjançant el boca a boca i comprova que el seu pit es mou.
Repeteix l'acció (30 compressions i dues insuflacions) fins que la víctima tussi o faci algun moviment o fins que arribin els serveis d'emergències.
Si la persona recupera la respiració, col·local-la en posició lateral de seguretat per garantir que respiri amb normalitat.
Per col·locar-la en aquesta posició, posa't de genolls al seu costat, estira-li el braç que et quedi més a prop cap amunt i fes que la mà del seu altre braç toqui la galta contrària.
Aguanta-li el braç i, amb la mà que et quedi lliure, agafa el seu cos a l'alçada del maluc i fes-lo girar cap a tu.
Finalment, creua la seva cama superior per davant per evitar que es mogui.
Els bolets són ingredients imprescindibles en la preparació de molts plats de la gastronomia catalana, però a Catalunya també hi ha espècies tòxiques, algunes de molt perilloses.
Quan arriba la tardor, i potser abans si l'estiu ha estat plujós, molta gent surt als boscos per collir bolets.
Si tens previst fer-ho, informa't abans sobre les previsions del temps.
Per la teva seguretat, és millor que sempre hi vagis acompanyat d'altres persones, i que expliquis als teus familiars o amics on aniràs i a quina hora tornaràs.
El desconeixement i la confusió amb espècies comestibles d'aspecte semblant fan que es produeixin intoxicacions, de vegades mortals.
El consell bàsic per evitar-les és consumir únicament aquells bolets que se saben identificar sense cap mena de dubte.
Què has de saber a l'hora de collir i conservar els bolets?
Què cal fer per consumir-los amb seguretat?
Moltes proves casolanes o populars, com la creença que els bolets tòxics fan tornar negre el gra d'all, la patata, o les culleretes de plata, són falses.
Tampoc pots confiar que els bolets menjats per cargols, llimacs o altres animals són sempre comestibles: poden ser tòxics per a les persones i no ser-ho per altres animals.
Què has de fer en cas de sospita per intoxicació?
Davant de qualsevol sospita d'intoxicació cal anar immediatament al centre sanitari més proper.
Recorda que el 061 CatSalut Respon et pot donar consell sanitari, informar-te de quins són els centres més adequats al teu problema i, si cal, enviar-te ajut.
Tingues també en compte que a l'apartat "Centres i Equipaments" de l'app pots localitzar els centres més propers.
En cas que et trobis malament després d'haver menjat bolets, és important que, si és possible, portis al centre sanitari qualsevol resta dels que hagis ingerit.
Si vols més informació o tens dubtes, pots consultar el web Canal Salut o trucar a 061 CatSalut Respon.
El refredat comú es cura sense necessitat de tractament al cap d'uns dies, però hi ha algunes recomanacions que et poden ajudar a trobar-te millor i a evitar contagiar altres persones.
El refredat és una malaltia lleu provocada per virus.
Els símptomes que causa són: mocs, nas tapat, mal de coll i de cap, tos, esternuts, fatiga, dolors musculars i ulls plorosos.
Acostuma a començar pel nas i per la gola, i després pot baixar als bronquis.
Al cap d'uns quants dies es cura sense tractament.
Es poden patir entre dos i cinc refredats l'any.
No s'ha de confondre el refredat amb la grip, tot i que també és una malaltia causada per virus.
La grip apareix com a epidèmia a l'hivern, coincidint amb els mesos de fred.
NO hi ha cap vacuna per als refredats.
Els antibiòtics NO curen el refredat.
De fet, no hi ha cap medicament que el curi, però n'hi ha alguns, com ara el paracetamol, que ajuden a millorar-ne els símptomes.
Recomanacions útils per alleugerir-los:
Què cal fer per evitar contagis?
El refredat es contagia mitjançant les mans i l'aire.
Si estàs refredat o convius amb algú que ho està, segueix aquests consells:
La gastroenteritis és una malaltia molt freqüent que es pot resoldre fàcilment si s'apliquen algunes mesures senzilles, com beure molt de líquid i evitar la ingesta d'aliments sòlids durant les primeres hores.
La gastroenteritis aguda o grip intestinal es caracteritza per la inflamació de la mucosa de l'estómac i dels intestins.
Generalment és d'origen víric, però també pot ser causada per bacteris o paràsits.
Els símptomes més comuns són diarrea, febre i vòmits.
Què cal fer si es té gastrointeritis?
- Beure líquids de manera freqüent i en poca quantitat cada cop, preferentment aigua d'arròs, begudes isotòniques o preparats isotònics de farmàcia.
- Evitar la ingesta d'aliments sòlids les primeres hores d'evolució.
- En iniciar la ingesta de sòlids és recomanable fer-ho amb aliments astringents del tipus pa torrat, codonys, poma ratllada, arròs bullit, plàtan madur xafat i evitar els productes làctics o derivats.
- Habitualment no cal prendre medicaments, tot i que alguns casos d'origen bacterià poden necessitar tractament antibiòtic.
Davant de quins signes d'alerta cal consultar amb els professionals de la salut?
- Intolerància a la ingesta oral de líquids.
- Rentar-se les mans abans, durant i al final de la preparació dels àpats, abans de dinar, abans i després de tenir cura d'una persona malalta, després d'anar al lavabo o de canviar bolquers, etc.
- Assegurar-se que l'aigua sigui potable i, davant del dubte, beure aigua enbotellada, o desinfectar-la prèviament.
- Recordar les 4 normes per preparar aliments segurs: netejar, separar, coure i refredar.
- Netejar adequadament fruites i verdures sota un bon raig d'aigua, abans de consumir-les.
- Cuinar suficientment carn, peix i ous.
Cal tenir en compte que aquests processos poden tenir evolucions diferents en el cas dels lactants, infants petits, persones amb malalties cròniques i persones grans.
Si vols més informació o tens dubtes, pots consultar el web Canal Salut o trucar al 061 CatSalut Respon.
Com es transmet, quins són els símptomes, com es pot prevenir i què has de fer si creus que pots estar afectat.
El SARS-CoV-2 és un nou tipus de coronavirus que pot afectar les persones.
Es va detectar per primera vegada el desembre de 2019 a la ciutat de Wuhan, a la Xina, i s'ha anat estenent a altres països.
Presenta una simptomatologia clínica similar a la de la grip, i el 80% dels casos són lleus.
Els casos més greus generalment afecten persones grans o que pateixen altres patologies.
Es transmet principalment per les gotes respiratòries i pel contacte directe amb les secrecions.
La transmissió per l'aire a distàncies més grans de 2 metres sembla poc probable.
Té un període d'incubació d'entre 2 i 14 dies.
Si creus que pots estar afectat pel coronavirus SARS-CoV-2, truca al 061 Salut Respon on t'informarem del que has de fer.
A través de l'aplicació STOP COVID19 CAT, podràs controlar l'evolució dels símptomes i et donarà les indicacions i els consells a seguir en cada situació.
El sistema sanitari farà la vigilància del teu cas a partir de les dades enviades per l'aplicació i, si és necessari, activarà els serveis d'emergències mèdiques.
També et permetrà dur a terme el control epidemiològic de la pandèmia al territori.
Si estàs interessat/ada en aquest perfil professional, envia el teu currículum a: [EMAIL]
El teu currículum serà valorat quan es generi la necessitat de cobrir una posició que s'adapti al teu perfil professional, i serà en aquest moment quan ens posarem en contacte amb tu.
Et donem les gràcies per l'interès mostrat en formar part de l'equip professional del SEM.
Sou INFERMER/A i teniu experiència o competències per l'atenció primària, sociosanitària, residències i/o consultoria sanitària?
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant professionals per donar resposta a les demandes sanitàries rebudes al 061 Salut Respon.
Consultoria sanitària per a l'atenció a les persones grans des del 061 Salut Respon ubicat a L'Hospitalet de Llobregat, tant per a les unitats del SEM com per a transferir els pacients a l'Atenció Primària, per tal d'articular la continuïtat assistencial en tots els casos, amb accés a la història clínica compartida així com a aquells dispositius d'Atenció Primària que el hi ha a cada territori.